ג'סיקה וולטר

ג'סיקה וולטר (באנגלית: Jessica Walter;‏ 31 בינואר 1941 – 24 במרץ 2021) הייתה שחקנית קולנוע וטלוויזיה יהודייה-אמריקאית, זוכת פרס אמי, המוכרת מהופעותיה בסדרות "משפחה בהפרעה", "90210" ובשל תפקידיה בסרטים "הפרס הגדול" (1966) ו"מיסטי"(אנ') (1971); שעל שניהם קיבלה מועמדות לפרס גלובוס הזהב. וולטר נולדה בברוקלין למשפחה יהודית, בתם של אסתר ודייוויד וולטר. היא גדלה ברובע קווינס ולמדה בתיכון לאמנויות פיורלו לה גוארדיה (אנ') במנהטן. בשנות ה-60 התאמנה בבית ספר לתיאטרון המקומי "בית הבובות השכונתי". תפקידה הראשון היה באופרת הסבון "אהבת החיים", בה שיחקה בין השנים 1962–1965. בשנת 1966 שיחקה בדרמת הספורט זוכת שלושה פרסי אוסקר, "הפרס הגדול". על תפקידה בסרט הייתה וולטר מועמדת לפרס גלובוס הזהב. ב-1971 שיחקה בסרט "מיסטי", בו גילמה מעריצה כפייתית של שדרן רדיו שגולם על ידי קלינט איסטווד. היה זה סרט הבכורה של איסטווד כבמאי. בשנת 1975 קיבלה את פרס אמי על תפקידה בסדרת הדרמה "איימי פרנטיס". בשנת 2003 התפרסמה וולטר בתפקידה כלוסיל, אשתו המניפולטיבית, החומרנית והביקורתית של ג'ורג' בלות (ג'פרי טמבור) בסדרה הקומית "משפחה בהפרעה". על תפקידה בסדרה הייתה מועמדת לפרס אמי. ב-2008 החלה להשתתף בסדרה "90210" בתור טבת'ה וילסון, כוכבת קולנוע בעברה המתגוררת בבוורלי הילס. טבת'ה היא אמו של הארי, אחד מגיבורי הסדרה, אשר מרבה לשתות אלכוהול. יחסיה עם אשתו של הארי מתוחים בעקבות מעבר המשפחה לביתה. ב-2009 הצטרפה לצוות המדבבים בסדרת האנימציה הקומית למבוגרים "ארצ'ר" בתפקיד מלורי ארצ'ר. לוולטר בת אחת בשם ברוק באומן, שנולדה ב-1975. וולטר הייתה נשואה לשחקן זוכה פרס אמי רון ליבמן משנת 1993 ועד מותו ב-6 בדצמבר 2019. היא שיתפה פעולה עמו במחזה של ניל סיימון "שמועות", בסרט "דאמי", ובסדרת הפשע "חוק וסדר", בה הופיעה וולטר בפרק אחד. נפטרה ב-24 במרץ 2021 בביתה שבניו יורק, בגיל 80. לילית (1964) הפרס הגדול (1966) הקבוצה (1966) להתראות איש אמיץ (1968) מספר אחד (1969) מיסטי (אנ')‏ (1971) דוקטור סטריינג' (1978) קוף הולך (1981) קדחת הקיץ (1982) טרור במעבר (1984) ילד הפלמינגו (1984) קלטות ידיים (1988) רוחות במכונה (1993) פי. סי. יו (1994) בשולי בוורלי הילס (1998) למצוא את הקול (2002) להתחתן או לא להתחתן (2004) – סרט טלוויזיה כל הטיסות בוטלו (2006) לכופף את הכללים (2012) הסוכן הסמוי סבא (2017) הנמלט (1966) רחובות סן פרנסיסקו (1973, 1976) ברנבי ג'ונס (1974) קולומבו (1974) איירונסייד (1974) הוואי חמש-אפס (1975) ספינת האהבה (1978-1975) מקמילן ואשתו (1976) אשת חיל (1977) קווינסי (אנ') (1978) טראפר ג'ון, MD‏ (1985-1979) שלושה זה יותר מדי (1984) מגנום, בלש פרטי (1986) דינוזאורים (1994-1991) לחיות את החיים (1997-1996) תהרוג אותי וזהו (1998) ג'ק וג'יל (2001-2000) מגע של מלאכים (2003) משפחה בהפרעה (2006-2003; 2019-2013) חוק וסדר: כוונה פלילית (2008) 90210 (2009-2008) חוק וסדר: מדור מיוחד (2009) ארצ'ר (2021-2009) - דיבוב המפץ הגדול (2011) הנפילות של ג'ניפר (2014) סטאר נגד כוחות הרשע (2018-2015) - דיבוב NCIS‏ (2015, 2017) ליגת הצדק בפעולה (2017) – דיבוב אנשים קשים (2017) בבית עם איימי סדריס (2019) ילדות טובות (2019–2020) הארלי קווין (2020) – דיבוב אמא אמריקאית (2021) מדיה וקבצים בנושא ג'סיקה וולטר בוויקישיתוף ג'סיקה וולטר, במסד הנתונים הקולנועיים IMDb (באנגלית) ג'סיקה וולטר, באתר AllMovie (באנגלית) ג'סיקה וולטר, באתר Rotten Tomatoes (באנגלית) ג'סיקה וולטר, באתר MusicBrainz (באנגלית) איתי שטרן, השחקנית ג'סיקה וולטר ("משפחה בהפרעה") מתה בגיל 80, באתר הארץ, 25 במרץ 2021 השחקנית ג'סיקה וולטר ("משפחה בהפרעה") מתה בגיל 80, באתר הארץ, 25 במרץ 2021 השחקנית האמריקנית היהודיה ג'סיקה וולטר ("משפחה בהפרעה") הלכה לעולמה בגיל 80, באתר וואלה, 25 במרץ 2021